**103. prápor radiačnej, chemickej a biologickej ochrany** (**prrchbo**) je prápor 1. mechanizovanej brigády Pozemných síl Slovenskej republiky. Hlavnou úlohou práporu je „poskytnúť vojenskú asistenciu orgánom MV SR a civilným orgánom pri eliminácii hrozieb chemického, biologického a jadrového terorizmu i pri riešení ekologických havárií a prírodných katastrof" a tiež spolu s Ministerstvom vnútra „plnenie úloh zdravotníckej, dozimetrickej a analytickej kontroly odídencov, utečencov a ich hygienickej očisty v rámci ochrany štátnej hranice". Svoje úlohy musí byť schopný plniť aj v zahraničí. Neposledne prápor vykonáva tiež „zber informácií o radiačnej, chemickej a biologickej situácii na celom území Slovenska". Prápor sídli v Rožňave, jeho veliteľ je od 15. marca 2020 pplk. Ing. Ondrej Iliško.

Dejiny a činnosť
----------------

K 1. novembru 1992 bola v Rimavskej Sobote vytvorená 3. brigáda chemickej ochrany, v roku 1995 bola reorganizovaná na 5. základňu RCHBO.. Protichemické vojsko v Československu vzniklo už v roku 1949. Samotný prápor vznikol k 1. januáru 2004, cieľom bol jeden prápor pre Pozemné sily a jeden pre Vzdušné sily, tento plán bol však v októbri zmenený a plánovaný prápor nevznikol, jeho základ bol včlenený späť do prápor RCHBO pre Pozemné sily. K 1. januáru 2005 bol následne prápor presťahovaný z posádky Rimavská Sobota do posádky Rožňava. 31. mája 2013 bol prezidentom SR rozkazom rozkaz č.3 o zapožičaní historického názvu Vojenskému útvaru 7945 práporu zapožičaný historický názov „Gemersko - malohontský prápor radiačnej, chemickej a biologickej ochrany".

V novembri 2015 bol prápor prepodriadený. Je súčasťou 1. mechanizovanej brigády.

Prezidentka Zuzana Čaputová 25. mája 2021 práporu zapožičala bojovú zástavu. Zástava bola zapožičaná za „dosiahnutie výborných výsledkov vo výcviku v zabezpečovaní radiačnej, chemickej a biologickej ochrany, za príkladnú podporu miestnej štátnej správy a samosprávy pri riešení mimoriadnych situácií pri odstraňovaní následkov povodní či snehových kalamít v gemerskom regióne".

Činnosť
-------

Prápor sa zúčastňuje medzinárodných cvičení a spolupracuje aj s Policajným zborom. Vo výcvikovom a testovacom centre RCHBO v Zemianskych Kostoľanoch sa výcviku zúčastnili aj dvaja plukovníci Indickej armády. Jednotka spolupracuje aj s Organizáciou pre zákaz chemických zbraní. Za pôsobenie v Operácii Trvalá sloboda (Enduring Freedom) bola práporu udelená bojová zástava s Krížom Prezidenta SR II. stupňa.

Referencie
----------

1. 1 2 3 4 5   *Gemersko - malohontský prápor rchbo* [online]. Rožňava: Prápor radiačnej, chemickej a biologickej ochrany, [cit. 2015-07-21]. Dostupné online.
2. 1 2   *Výcvik a cvičenia* [online]. Rožňava: Prápor radiačnej, chemickej a biologickej ochrany, [cit. 2015-07-21]. Dostupné online.
3. 1 2   *20. výročie Ozbrojených síl Slovenskej republiky* [online]. Rožňava: mesto Rožňava, 2013-10-02, [cit. 2015-07-21]. Dostupné online.
4. 1 2   *Návšteva štátneho tajomník MO SR v posádke Rožňava* [online]. Ozbrojené sily SR, [cit. 2022-06-15]. Dostupné online.
5. ↑   *Hlavné úlohy* [online]. Rožňava: Prápor radiačnej, chemickej a biologickej ochrany, [cit. 2015-07-21]. Dostupné online.
6. ↑   *Kontakt* [online]. Rožňava: Prápor radiačnej, chemickej a biologickej ochrany, [cit. 2015-07-21]. Dostupné online.
7. ↑   *95. výročie plynovej služby a 65. výročie založenia chemického vojska* [online]. Rožňava: Prápor radiačnej, chemickej a biologickej ochrany, 2014-09-26, [cit. 2015-07-21]. Dostupné online.
8. ↑   *Činnosť VKP SR* [online]. Bratislava: Vojenská kancelária prezidenta Slovenskej republiky, [cit. 2015-07-21]. Dostupné online.
9. ↑   *Prepodriadenie práporu* [online]. Ozbrojené sily SR, [cit. 2018-05-15]. Dostupné online.
10. ↑   *1. mechanizovaná brigáda* [online]. Ozbrojené sily SR, [cit. 2018-05-15]. Dostupné online.
11. ↑   *Slávnostné odovzdanie zapožičaných bojových zástav* [online]. Ozbrojené sily SR, [cit. 2021-06-07]. Dostupné online.
12. ↑   *Prezidentka zapožičala bojové zástavy piatim vojenským útvarom* [online]. Bratislava: Kancelária prezidenta SR, [cit. 2021-06-09]. Dostupné online.
13. ↑   *Príslušníci Indickej armády na výcviku jednotky práporu rchbo PS OS SR* [online]. Rožňava: Prápor radiačnej, chemickej a biologickej ochrany, 2015-03-19, [cit. 2015-07-21]. Dostupné online.
14. ↑   *Intenzívny poľný výcvik chemikov* [online]. Rožňava: Prápor radiačnej, chemickej a biologickej ochrany, 2014-03-11, [cit. 2015-07-21]. Dostupné online.

Externé odkazy
--------------

* 103. prápor radiačnej, chemickej a biologickej ochrany